Аҟәа ақалақь ахадара аҿари аспорти русқәа рзы аусбарҭа ахаҭарнакцәеи Шәачатәи аҳәынҭқарратә университет аспециалистцәеи еиқәшәеит. Аиԥылараҟны ирылацәажәеит анаҩстәи аусеицура апланқәеи аҿартә политика ахырхарҭала апроектқәа реицымҩаԥгареи. Убри инаҷыданы аҭыԥантәи аҿар рзы еиҿкаан атренингқәа.
"…Ҳаиқәшәара ҩ-хәҭакны ишан. Актәи ахәҭаҟны имҩаԥыргеит атренинг Аԥснытәи аҳәынҭқарратә университет астудентцәеи аволонтиортә центр ахаҭарнакцәеи рзы, аҩбатәи ахәҭаҟны иаҳҭаази ҳусбарҭа ахатарнакцәеи ҳаиԥылара мҩаԥысит, ҳусеицура аплан ҳалацәажәеит. Урыстәыла ирымоуп аԥышәа ду аволонтиортә ус аиҿкаара, апроектқәа рымҩаԥгаразы. Иааҳаԥхьеит ҳастудентцәа ирбарц, ираҳарц аҿартә политика ахырхарҭақәа рацәаны ишамоу, алшара шыҟоу еиуеиԥшым афорумқәеи агранттә программақәеи рылахәхаразы. Апроект агрант аиуразы ицәыругарц еиуеиԥшым акәамаҵамақәа ыҟоуп. Апроект аҩышьа удыруазароуп. Ҩынтә-хынтә имҩаԥаагахьеит ас еиԥш аиԥыларақәа, апроектқәа рҽырзыҟарҵоит. Шәачатәи аспециалистцәа иргәаԥхеит ҳҿар, ирҳәеит аинтерес, апотенциал шрымоу", - лҳәеит Кәыҵниаԥҳа.
Иаҳа инеиҵыху аиҿцәажәара аудиофаил аҟны.